Vanderbijlparkmoorde: ‘Fanie du Preez het bewyse geplant en moorde haarfyn beplan,’ hoor hof
JY LEES NOU Vanderbijlparkmoorde: ‘Fanie du Preez het bewyse geplant en moorde haarfyn beplan,’ hoor hof
Tydens die slotbetoë Vrydag in die Vereenigingse hof het adv. Erik van der Merwe sommige van Fanie du Preez se verduidelikings rondom die moorde op sy gesin as “absurd” bestempel. Fanie word onder meer van drie moorde beskuldig.
Fanie se vrou, Thea, en kinders, Carlia en Philip, is op 3 Desember 2015 in hul onderskeie slaapkamers doodgeskiet.
Lees ook: Skokkende besonderhede oor die Vanderbijlparkmoorde kom aan die lig
Een van die aspekte wat Erik uitgelig het, is die kwessie dat die Libanese na bewering al die leidrade sou agterlaat ná wat hy as die “wreedste denkbare moorde” beskryf.
@Netwerk24Berig #Vaalmoorde "wreedste denkbare moorde is gepleeg, maar as dit Libanese was, los hulle al die leidrade agter." #DuPreez " — elise tempelhoff (@elisetempelhoff) October 28, 2016
Fanie het ook verskillende weergawes aangebied oor wat die aand gebeur het, asook hoe die vuurwapens eintlik in die plafon beland het.
Erik het gesê die 9 mm-pistool was in die hangkas. Dit beteken die Libanese moes dit daaruit haal. Maar terwyl hulle gewapen is, het hulle niks aan Thea gedoen nie. Hy wil ook weet hoe die Libanese sou weet waar die wapen gehou is. Hulle sou vervolgens dan ook moes weet waar Fanie se oranje handskoene in die bakkie was.
Vd.Merwe: terwyl hulle wapens gehad het en niks aan Thea gedoen het nie. Hoe sou hulle geweet het waar die 9mm is. — Nadine Watkins (@nadine_watkins1) October 28, 2016
Hy het die Libanese se beweerde optrede as absurd bestempel. Dit sou beteken hulle het ná die moorde hul tyd geneem om die vuurwapens te versteek.
DNS-toetse het ook bewys die handskoene het wel aan Fanie behoort. So ook bloed wat op ’n baadjie, kussing en sokkies gevind is. Thea se bloed is op die tuisgemaakte knaldemper (die aangepaste oliefilter) gevind.
DeVos verwys na hoe #Faniedupreez presies geweet het waar die knaldemper gevind is. Dit is onwaarskynlik as hy plat in die gang gelê het. pic.twitter.com/4VQDINR1AZ — Nadine Watkins (@nadine_watkins1) October 28, 2016
Philip se bloed is gevind op Fanie se sokkie, wat daarop dui dat hy wel in sy seun se kamer was.
Met betrekking tot Fanie se beserings het Erik gesê selfs Fanie se neef Jaco van Wyngaardt het hom weerspreek.
Hy het ook gesê Fanie se ma, Joan van Wyngaardt, het haar getuienis oor sy beserings ná die voorval doelbewus aangepas.
Vd.Merwe: sy eie neef weerspreek hom. Die beserings op die bors. Moontlik geroep om te getuig dat hy nie gereed was om verklaring te maak ni — Nadine Watkins (@nadine_watkins1) October 28, 2016
Erik het gesê Fanie het die moorde fyn beplan, om die een of ander duister rede wat net aan hom bekend is.
@Netwerk24Berig #Vaalmoorde #VdMerwe #DuPreez het moorde haarfyn beplan, "waarom hy dit gedoen het, sal net hy weet." Motief duister. — elise tempelhoff (@elisetempelhoff) October 28, 2016
Hy het die regter gevra om Fanie skuldig te bevind op drie klagte van moord met voorbedagte rade en ook regsverydeling.
@Netwerk24Berig #Vaalmoorde #DuPreez bewysstukke (tablet, fone en beursie) buite geplant as "alibi". Hierna maak hu amok- maak ouers wakker. — elise tempelhoff (@elisetempelhoff) October 28, 2016
Erik wil ook hê hy moet skuldig bevind word aan die onwettige besit van sy vrou se .38-rewolwer en haelgeweer.
Vd.Merwe: onwettige besit van vuurwapens. Hy het klaar skuldig gepleit vir 9mm. Moet skuldig bevind word vir sy vrou se 38 + haelgeweer — Nadine Watkins (@nadine_watkins1) October 28, 2016
Adv. Roelof van Wyk, vir Fanie, betwyfel die ballistiese kenner se bevindings.
V.Wyk: die balistiese deskundige se waarneming van hoe Philip geskiet is onwaarskynlik. — Nadine Watkins (@nadine_watkins1) October 28, 2016
Hy het voorts gesê al kan hy nie sê Fanie was ’n goeie getuie nie, beteken dit nie Fanie het die moorde gepleeg nie.
V.Wyk: Ek kan nie vandag eerlik en opreg sê dat die beskuldigde 'n goeie getuie was nie. Maar dit dui nie dat hy die moord gepleeg het nie. — Nadine Watkins (@nadine_watkins1) October 28, 2016
Uitspraak sal Dinsdag, 1 November 2016, gelewer word.
Hof verdaag tot Dinsdag 10:00 vir uitspraak. #Faniedupreez #Vaalmoorde @906FMNEWSTEAM pic.twitter.com/vl0bVznznb — Nadine Watkins (@nadine_watkins1) October 28, 2016